
DESIGN EN BÆREDYGTIG NØDSTRØMSFORSYNING 
Bilag 3: Inspiration til opstillinger 
Opstillingerne er ordnet efter emne: sol, vind, vand, mekanisk, kemisk og brint, elektrisk energi og transmission samt lagring af energi. Opstillingerne under elektrisk energi og transmission knytter an til offshore substations. Links til udstyr er eksempler, og meget kan også bygges af hverdagsmaterialer. Opstillingerne er ikke afprøvet, men skal ses som inspiration til egne forsøg og tilpasninger.

	Navn

	SOL

	Solcelle
	Stråling → elektrisk
	Solcellen belyses med en lampe eller sollys. Spænding og strøm måles ved forskellige belastninger, og den afsatte effekt bestemmes. Eleverne kan undersøge, hvordan effekten afhænger af fx lysintensitet og indfaldsvinkel.

	Farvestofsolcelle (Grätzel-celle)
	Stråling → elektrisk
	Eleverne bygger selv en solcelle af titandioxid og farvestof fra fx hibiscus eller hindbær. De måler karakteristik og nyttevirkning og sammenligner med siliciumsolcellen. God kobling til kemi.
	Education Cell Kit, farvestofsolcelle (Solaronix)
	

	Solcellens energi over en hel dag
	Stråling → elektrisk
	Solcellen står udenfor med fast belastning, og en datalogger logger effekten hele dagen. Effekten integreres til energi (Wh) og sammenlignes med DMI's målte globalstråling. 
	Energimåler og datalogger (Frederiksen 500550)
DMI Vejrarkiv (globalstråling til sammenligning)
	

	Solcelle-
drevet vandpumpe
	Stråling → elektrisk → potentiel
	Solcellen driver en pumpe, der løfter vand op i en beholder i kendt højde. Volumen pr. tid og løftehøjde måles, og den samlede nyttevirkning fra lys til potentiel energi (m · g · h) beregnes. 
	Solcelle med akvariepumpe (Frederiksen 488525)

	Solovn
	Stråling → termisk
	Et Peltier-element kan i princippet omsætte termisk til elektrisk energi, men effekten kan være svær at måle for et bredt temperaturområde. Det kan også omhandle omsætning til elektrisk energi via dampturbine.
	Byg din egen solovn - Testoteket
Termogenerator med motor til termoelektriske forsøg

	Solfanger
	Stråling → termisk
	Omsætning af stråling til termisk energi ved opvarmning af vandet. Herefter kan det omsættes til elektrisk energi via dampturbine.
	Experimentum: En solfangers effektivitet

	Soldestilla-tion
	Stråling → termisk → fordamp-ning
	Saltvand i en sort skål dækkes af plastfilm med en lille sten i midten, så kondensvandet drypper ned i et bæger. Den opsamlede vandmasse ganges med fordampningsvarmen (2260 kJ/kg) og sammenlignes med den indstrålede energi (pyranometer · areal · tid). Kan også tænkes som kilde til ferskvand.
	Inspiration: Solar Rainmachine, elevaktivitet (U.S. DOE, pdf)

	Solballon
	Stråling → termisk → potentiel (opdrift)
	En stor sort plastpose fyldes med luft og varmes af solen, til den letter. Temperaturen inde i og uden for posen måles, og opdriften beregnes ud fra luftens densitetsforskel. Bedst en solrig, vindstille dag.
	www.stem-solar.com

	Lavtempera-tur-Stirling-motor på solvarmet vand
	Stråling → termisk → kinetisk
	Vand i en sort beholder varmes op i solen eller under en lampe, og Stirlingmotoren stilles ovenpå (vandet skal være over ca. 60 °C). Mål omdrejningstal mod temperaturforskellen, og sammenlign med Carnot-virkningsgraden. Viser hele kæden fra solvarme til bevægelse.
	Stirlingmotor, lavtemperatur (Frederiksen 266925)
IR-overfladetermometer (Frederiksen 260814)

	VIND

	Vindmølle
	Kinetisk → elektrisk

	Vingedesign: Antal vinger og vingevinkel
	Kinetisk → elektrisk
	Ved fast vindhastighed måles effekten med 1, 2 og 3 vinger og ved forskellige vingevinkler (pitch). Eleverne kan også skære deres egne vinger af balsa eller pap og konkurrere om den største effekt.
	Vindmølle med vinger og dioder, 1-3 vinger og justerbar vingevinkel (Frederiksen 500545)
KidWind Basic Wind Experiment Kit med vingeark, gradskive til vingevinkel, gearsæt og løftespand (Vernier)
	

	Savonius-mølle med lodret aksel
	Kinetisk → elektrisk
	Eleverne bygger en Savonius-rotor af halve plastflasker eller dåser og sætter den på en generator. Effekt og startvindhastighed sammenlignes med en almindelig mølle med vandret aksel. Hvorfor har Savonius lav nyttevirkning, men starter ved svag vind?
	Byggevejledning: Savonius-mølle (MIT OpenCourseWare, D-Lab Energy, lab 5)
Digital vindmåler (Frederiksen 187605)
	

	Vindpark: Mølle i læ af en anden
	Kinetisk → elektrisk
	To møller stilles bag hinanden foran blæseren. Effekten på den bageste mølle måles ved forskellige afstande og sideforskydninger, og vindhastigheden måles bag den forreste. Kobling til, hvordan møller placeres i havvindmølleparker.
	Gulvventilator Ø40 cm (Frederiksen 500600)
Digital vindmåler (Frederiksen 187605)
Vindmølle med vinger og dioder, 1-3 vinger og justerbar vingevinkel (Frederiksen 500545)

	Vindmølle løfter et lod
	Kinetisk → potentiel
	Møllen vinder en snor op og løfter et bæger med lodder, helt uden generator. Tid og løftehøjde måles, og den mekaniske effekt m · g · h/t beregnes. Med forskellige gear kan eleverne se sammenhængen mellem kraftmoment og omdrejningstal.
	KidWind Basic Wind Experiment Kit med vingeark, gradskive til vingevinkel, gearsæt og løftespand (Vernier)
Vindmølle med gearing (Frederiksen 500560)
	

	VAND

	Vandmølle
	Potentiel (vandtank) → kinetisk (mølle) → elektrisk (generator), eller kinetisk (vandhane) → kinetisk → elektrisk
	Findes i dokumentet: ”Forsøgsopstillinger”.
	Almindelig sandkasse-mølle fra fx Harald Nyborg kan bruges.
	

	Pumpekraft-værk: hele lagercyklus-sen
	Elektrisk → potentiel → elektrisk
	En pumpe løfter vand op i en højtliggende beholder (elektrisk energi ind måles), og vandet løber bagefter ned gennem en turbine (elektrisk energi ud måles). Round-trip-nyttevirkningen sammenlignes med lageret med løftet lod. Peltonturbinen kræver et vist tryk, så beholderen skal stå højt.
	How To Use A Water Pump with an Arduino

Peltonturbine med sikkerhedsbøsninger (Frederiksen 170510)

	Hydraulisk vædder
	Kinetisk → potentiel
	Vand løber ned gennem et rør, en ventil smækker i, og trykstødet presser en lille del af vandet højere op end udgangspunktet. Volumen og højder måles, og nyttevirkningen beregnes. Vand løfter vand helt uden strøm, og princippet bruges stadig i udviklingslande.
	Eksempel på byggeprojekt: hydraulisk vædder (Wikiversity)
	

	Bølgeenergi med LEGO
	Bølger 
(op-ned) → cirkulær bevægelse
	Bølgernes op-og-ned-bevægelse laves om til en cirkulær bevægelse med LEGO.
	Bølgemaskine

	Overskyl-ning (model af Wave Dragon)
	Bølger → potentiel
	En skrå rampe i bølgekarret leder bølgerne op i et reservoir, der ligger over vandoverfladen. Den opsamlede vandmasse og højden giver m · g · h pr. bølge, som sammenlignes med bølgernes energi. Rampens hældning og højde kan varieres.
	Baggrund: Wave Dragon, overskylningsprincippet (Aalborg Universitet)
Bølgemaskine

	

	Bevægelse pga. densitets-forskelle
	Termisk/
kemisk → kinetisk
	Bevægelse pga. forskellige densiteter (temperatur eller saltindhold).
	Havstrøm, Grønlandspumpen (Frederiksen 796020)

	Saltkraft (osmose)
	Kemisk (saltforskel) → potentiel
	En dialyseslange med saltvand sænkes ned i ferskvand og forbindes til et lodret rør, hvor vandet stiger. Den potentielle energi af vandsøjlen beregnes og sammenlignes med det osmotiske tryk. Kobling til Statkrafts saltkraftværk i Norge.
	Osmose, sæt og dialyseslanger (Frederiksen)

Baggrund: Verdens første saltkraftværk (Ingeniøren)
	

	MEKANISK

	Faldende lod
	Potentiel → kinetisk → elektrisk
	Et lod falder og driver en generator. 
	
	

	Løft
	Potentiel → kinetisk (cirkulær)
	Løfte noget tungt og lave det om til en cirkulær bevægelse med fx LEGO.

	Fjeder 
	Elastisk → kinetisk (cirkulær)
	Spænde en fjeder og lave det om til en cirkulær bevægelse med fx LEGO.
	
	

	Dynamo
	Kinetisk → elektrisk
	Fx en cykeldynamo eller håndsvinget dynamo. Effekten måles ved forskellige omdrejningstal.

	Ballonpropel
	Elastisk energi/tryk-energi → kinetisk
	Luften fra en oppustet ballon driver en propel.
	
	

	KEMISK OG BRINT

	Brændsels-celle
	Kemisk → elektrisk
	Brint og ilt omdannes til elektrisk energi og vand.
	Findes i samlingen.

	Elektrolyse-kar
	Elektrisk → kemisk
	Vand spaltes til brint og ilt. Kan kobles sammen med brændselscellen.
	Findes i samlingen.

	Brintlagring
	Elektrisk → kemisk → elektrisk
	Lagring af energi som brint.

	Brændværdi af grønne brændstof-fer
	Kemisk → termisk
	Fx bioethanol og rapsolie brændes under en dåse vand, og brændværdien bestemmes ud fra vandets temperaturstigning og brændstoffets massetab. Resultatet sammenlignes med diesels 43 MJ/kg.
	Bestemmelse af forbrændingsentalpien (Frederiksen 547380)

	ELEKTRISK ENERGI OG TRANSMISSION (substations)

	Transmis-sion ved høj og lav spænding
	Elektrisk → elektrisk 
(+ termisk tab)
	To elevtransformere (op og ned) forbindes med en lang konstantantråd, der spiller søkablet. Effekttabet i ”kablet” måles med og uden optransformering. Viser, hvorfor substationen transformerer 33/66 kV op til 230 kV, før strømmen sendes i land. Brug kun lav spænding på primærsiden.
	Spole, elev, 300/600 vindinger (Frederiksen 462527)
Digitalt wattmeter, 90 W (Frederiksen 429700)

	Transforma-torens nyttevirk-ning og opvarmning
	Elektrisk → elektrisk 
(+ termisk)
	Effekten ind og ud af en elevtransformer måles ved forskellige belastninger, og spolens temperaturstigning følges over tid. Hvor går tabet hen, og hvorfor skal transformerne på platformen temperaturreguleres?
	Spole, elev, 300/600 vindinger (Frederiksen 462527)
Digitalt wattmeter, 90 W (Frederiksen 429700)
IR-overfladetermometer (Frederiksen 260814)
	

	Ø-drift (island mode)
	Stråling + kinetisk → elektrisk → lagret energi
	Solcelle og vindmølle lader et lager og forsyner samtidig en fast last, der spiller platformens forbrug. Blæser og lampe slukkes, og det måles, hvor længe lageret holder lasten kørende. Eleverne dimensionerer lageret, så platformen kan klare sig selv i en given tid.
	Vedvarende energi sæt (Frederiksen 452940)
supercapacitor - Søgeresultater | Farnell Danmark 
Energimåler og datalogger (Frederiksen 500550)
	

	Affugtning med Peltier-køler
	Elektrisk → termisk (varme-
pumpe)
	Et Peltier-element køler en metalplade i en lukket kasse med fugtig luft, og kondensvandet vejes. Den elektriske energi måles, og energien pr. gram fjernet vand beregnes. Kobling til affugtning af de elektriske installationer på platformen.
	Peltier Cooler Kit 12 V (eksempel, BitByg)
Digitalt wattmeter, 90 W (Frederiksen 429700)
IR-overfladetermometer (Frederiksen 260814)
	

	LAGRING AF ENERGI

	Solcelle lader en kondensator
	Stråling → elektrisk → elektrisk feltenergi
	Solcellen lader en 1 F-kondensator op. Spændingen logges over tid, og den lagrede energi beregnes som ½ · C · U². Kondensatoren aflades bagefter gennem en modstand eller motor, så nyttevirkningen for lageret kan findes.
	supercapacitor - Søgeresultater | Farnell Danmark 
Energimåler og datalogger (Frederiksen 500550)
	

	Batteriets energi og energitæt-hed
	Elektrisk → kemisk → elektrisk
	Et genopladeligt batteri oplades og aflades gennem en fast modstand, mens U og I logges. Energien ind og ud (Wh), nyttevirkningen og energien pr. liter beregnes. Skaleres op: Hvor mange m³ batteri kræver 50 kW i 18 timer, sammenlignet med dieselløsningens 38 m³?
	Energimåler og datalogger (Frederiksen 500550)

	Selvbygget blyakkumu-lator
	Elektrisk → kemisk → elektrisk
	To blyplader i fortyndet svovlsyre oplades med en strømforsyning og aflades bagefter gennem en modstand eller pære. Energien ind og ud måles ved forskellige opladningstider, og nyttevirkningen beregnes. Laves i kemilokalet med briller og handsker.
	Elektrokemi-udstyr, elektroder mv. (Frederiksen)
Energimåler og datalogger (Frederiksen 500550)
	

	Svinghjul
	Elektrisk → rotations-energi → elektrisk
	En motor speeder et tungt hjul op (fx et cykelhjul), og bagefter kobles en generator med belastning på. Energien ind og ud måles, og det følges, hvor hurtigt hjulet taber fart uden last. Rotationsenergien ½ · I · ω² beregnes ud fra omdrejningstallet.
	Motor/generator med opviklingsaksel (Frederiksen 202500)
Digital laser-omdrejningstæller (eksempel, LTS)
	

	Trykluft-lager
	Mekanisk → trykenergi → kinetisk
	Luft pumpes ind i en PET-flaske med en cykelpumpe, mens tryk og temperatur måles. Luften slippes ud gennem en lille propel med generator eller bruges til at løfte et lod. Eleverne diskuterer, hvorfor varmen ved kompressionen giver trykluftlagre en lav nyttevirkning.
	Raket Genovega med pumpe og flaske (Skolebutik)
Baggrund: Denmark wants to store the wind (trykluftlager)
	

	Stenbatteri (varmelager i sand eller sten)
	Elektrisk → termisk → termisk
	Sand i en isoleret beholder varmes op med en dyppemodstand eller varm luft. Den elektriske energi ind og temperaturstigningen måles, og afkølingen følges med og uden ekstra isolering. Se vejledningen om et ”Stenbatteri” Engineer the Futures hjemmeside.
	Digitalt wattmeter, 90 W (Frederiksen 429700)
Pornainen, Finland, to Store Solar & Wind Energy for Nordic Winters
	

	Varmtvands-tank med lagdeling
	Termisk lager
	Varmt vand fyldes forsigtigt i toppen af en høj beholder med koldt vand, og temperaturen logges i flere højder. En lagdelt og en omrørt tank sammenlignes: Hvor meget af varmen er stadig brugbar ved høj temperatur? Kobling til fjernvarmens akkumuleringstanke.
	Trådløs sensor-sampak (Frederiksen)

